**Ֆյուրստենֆելդ** (գերմ.՝ **Fürstenfeld**, հունգարերեն` *Fölöstöm*), քաղաք Ավստրիայի հարավում, դաշնային Շտիրիա երկրամասի Հարտբերգ-Ֆյուրստենֆելդ շրջանում, Ֆայշտրից գետի հովտում, Հունգարիայի հետ պետական սահմանից 20 և ավստրիական մերձակա ամենախոշոր քաղաքից՝ Գրացից 67 կիլոմետր հեռավորության վրա։ Մինչև 2013 թվականին տեղի ունեցած վարչատարածքային բարեփոխումը, երբ Ֆյուրստենֆելդի ու Հարտբերգի շրջանները միավորվել են, եղել է շրջանի վարչական կենտրոն։ Ներկայումս թեև նորակազմ շրջանի վարչական կենտրոնը չէ, սակայն դարձյալ մնում է նրա ամենախոշոր բնակավայրը (2019 թվականի հունվարի 1-ի տվյալներով բնակչության թվաքանակը եղել է 8.625): 2015 թվականին, Շտիրիայի համայնքների կառուցվածքային բարեփոխումների ծրագրի համաձայն, Ֆյուրստենֆելդին են միացվել մերձակա Ալտենմարկետ և Ուբերբախ բնակավայրերը.: Քաղաքում ու նրա շրջակայքում հանքային տաք աղբյուրների և դրանց հիման վրա գործող առողջարանների ու *SPA*-ների առատությունը նկատի առնելով՝ Ֆյուրստենֆելդը հաճախ անվանում են Շտիրիայի թերմալ մայրաքաղաք։

Պատմություն
-----------

Ֆյուրստենֆելդը հիմնադրվել է մոտավորապես 1170 թվականին՝ որպես սահմանամերձ ամրացված բնակավայր։ Միջին դարերում վերածվել է առևտրային աշխույժ կենտրոնի, բայց նաև բազմիցս ենթարկվել է հունգարացիների հարձակումներին, ավերվել, հրի ու սրի մատնվել։ 1533 թվականին քաղաքային պարիսպը վերակառուցվել է, նորացվել, 1550-ական թվականներին, իտալացի մասնագետ *Դոմենիկո դելլ՛Ալիո*յի պատրաստած նախագծերի հիման վրա, ավելացվել են նոր ամրություններ։ 1815-ից 1848 թվականներին քաղաքը ծաղկում է ապրել, բնակչության թիվը գրեթե կրկնապատկվել է։ Մարդկանց աշխատանքով հիմնականում ապահովել է դեռևս 1776 թվականին հիմնադրված ծխախոտի ֆաբրիկան, որը իր տեսակի մեջ հնագույնն էր Ավստրիայում և շուրջ երկու հարյուրամյակ գործելուց հետո՝ 2005 թվականին փակվել է։

Ֆյուրստենֆելդը վերջին անգամ ավերվել է Երկրորդ համաշխարհային պատերազմի տարիներին և հատկապես 1945 թվականի ապրիլին, երբ խորհրդային զորքերը գրոհով գրավել են այն։

Տեսարժան վայրեր
---------------

Չնայած բազմիցս տեղի ունեցած ավերածություններին՝ Ֆյուրստենֆելդի պատմամշակութային հուշարձանների մի մասը պահպանվել է։ Հիշատակության են արժանի քաղաքային պարսպի մնացորդները, երեք զորանոցները, քաղաքային դարպասը, 12-րդ դարի (Ավստրիայում հնագույնը համարվող) ամրոցի հիմքի վրա 1772 - 1774 թվականներին բարոկկո ոճով կառուցված թեմական եկեղեցին, նախկին ավգուստինյան վանքը (1365 - 1368), որ ներկայումս ծառայում է որպես քաղաքապետարան, իշխանական հին ամրոցը, որ 1776 թվականին վերածվել է ծխախոտի ֆաբրիկայի...

Պատկերասրահ
-----------

* Միջնադարյան քաղաքային դարպասըՄիջնադարյան քաղաքային դարպասը
* Կաթոլիկ եկեղեցինԿաթոլիկ եկեղեցին
* Եկեղեցու ներսըԵկեղեցու ներսը
* Ավգուստինյան վանքապատկան եկեղեցինԱվգուստինյան վանքապատկան եկեղեցին
* Ավետարանական եկեղեցինԱվետարանական եկեղեցին
* Հին քաղաքապետարանը (ներկայումս՝ երաժշտական դպրոց)Հին քաղաքապետարանը (ներկայումս՝ երաժշտական դպրոց)
* Հին դղյակը, որ վերածվել էր ծխախոտի ֆաբրիկայիՀին դղյակը, որ վերածվել էր ծխախոտի ֆաբրիկայի
* Երկաթուղային կայարանըԵրկաթուղային կայարանը

Տնտեսություն
------------

Ֆյուրստենֆելդի աշխատունակ բնակչության մեծ մասը՝ 53 տոկոսը զբաղված է սպասարկման ոլորտում; Քաղաքում գործում են նաև ոչ մեծ ձեռնարկություններ, որոնք արտադրում են էլեկտրոնային սարքերի մասեր, ծխախոտի թուղթ, պլաստմասսաներ, լամպեր, կոմպրեսորներ, պողպատե շինվածքներ։

### Գործընկեր քաղաքներ

Ֆյուրստենֆելդը գործընկերային հարաբերություններ է հաստատել հետևյալ քաղաքների հետ.

* {{{2}}}Շվեյցարիա, Ցուգ
* {{{2}}}Հունգարիա, Քյորմենդ
* {{{2}}}Ռումինիա, Վիշեու դե Սուս
* {{{2}}}Գերմանիա, Այնդլինգ

Գրականություն
-------------

* Gerhard Pferschy (Hrsg.): *Fürstenfeld. Die Stadtgeschichte.* Fürstenfeld 2000.

Ծանոթագրություններ
------------------

1. ↑  Einwohnerzahl 1.1.2018 nach Gemeinden mit Status, Gebietsstand 1.1.2018 — Statistics Austria.
2. ↑  Citypopulation.de Estadísticas del distrito de Hartberg-Fürstenfeld. Consultado el 25 de julio de 2018.
3. 1 2 3 4 5 6 7 8 9  «*Fürstenfeld*» (engleski). Austria-Forum. Վերցված է 22. 02. 2016.-ին.`{{cite web}}`: CS1 սպաս․ չճանաչված լեզու (link)
4. ↑  Weitere Bezirksfusionen: Aus 6 werden 3 (på tyska). Läst 13 april 2015.
5. ↑  «Austria: Steiermark» (engleski). City population. Վերցված է 20. 02. 2016.-ին.`{{cite web}}`: CS1 սպաս․ չճանաչված լեզու (link)
6. ↑  Steiermärkische Gemeindestrukturreform
7. ↑  § 3 Abs. 4 Z 2 des Gesetzes vom 17. Dezember 2013 über die Neugliederung der Gemeinden des Landes Steiermark (Steiermärkisches Gemeindestrukturreformgesetz – StGsrG). Landesgesetzblatt für die Steiermark vom 2. April 2014. Nr. 31, Jahrgang 2014. S. 3.
8. ↑  « Fürstenfelder Partnerstädte » Արխիվացված 2018-07-21 Wayback Machine Site web de la ville de Fürstenfeld, consulté le 25 février 2017.

Արտաքին հղումներ
----------------

Վիքիդարանի պատկերանիշըՎիքիդարանի պատկերանիշը Վիքիդարանում կան նյութեր այս թեմայով՝  
**Fürstenfeld im Anhang der Topographia Austriacarum (Mathäus Merian)**

* Քաղաքի կայքէջը
* Stadtteile, Stadtplan Fürstenfeld
* Fürstenfeld auf 24cities.eu, Kompetenzzentrum Steirisches Thermenland-Oststeiermark

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆյուրստենֆելդ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրոքհաուս · Հրեական Բրոքհաուսի և Եփրոնի |
|  |
| Չափորոշչային վերահսկողություն | GND: 4086562-9 · LCCN: n85297522 · NKC: ge890593 · VIAF: 129079779 · WorldCat VIAF: 129079779 |

 |